Prins Henrik av Preussen, den yngre broren til kong Fredrik II av Preussen, kommanderte en armé som hovedsakelig besto av «annenrangs» soldater og frie bataljoner, men valgte likevel å ta offensiven mot østerrikerne kommandert av først Stutterheim, som hadde støtte fra det østerrikske korpset til András Hadik. De allierte hadde gravet seg ned på en høyde vest for byen Freiberg. Denne stillingen blokkerte all adgang til Dresden. Bak den allierte stillingen lå elven Mulde, med broer øst for byen. Den 28. oktober rekognoserte prins Henrik og staben hans den allierte stillingen. De støtte på lette østerrikske tropper i skogen foran høyden, men Henrik fikk likevel nok informasjon til å danne seg et godt bilde av til fiendens fordeling av styrkene.